	La sida, un problema rural

Dels 36,1 milions de persones infectades per la sida, una gran majoria (el 95%) viu en els països en desenvolupament; i en aquests països, la sida està esdevenint una amenaça més greu a les zones rurals que a les ciutats.

En primer lloc, cal dir que més dels dos terços de la població dels 25 països de l'Àfrica més afectats viuen en un medi rural. Això es produeix ja que els serveis d'informació i de salut són menys accessibles en un medi rural que a la ciutat. Les poblacions rurals tenen, doncs, menys possibilitats de saber com protegir-se de la sida i, en cas de malaltia, és més difícil de curar. A més, la sida afecta de manera desproporcionada els sectors econòmics que utilitzen un gran nombre treballadors mòbils o migrants, com l'agricultura, els transports i les mines, molt properes de les zones rurals. 

Després d'haver vist l'origen del problema, presentem algunes dades que fan referència a la situació de l'Àfrica davant d'aquesta epidèmia, a més del gràfic de la figura 2 on veiem el pes de la sida en les morts del continent africà:

- Àfrica representa només una desena part de la població mundial, però 9 nous casos sobre 10 d'infecció per VIH hi són concentrats.

- En 9 països de l'Àfrica subsahariana, més del 10% de la població adulta és seropositiva. A Botswana (Namíbia), a Swaziland i a Zimbabwe, el 25% de la població d'entre 15 i 49 anys és portadora del virus de la sida.

Els països més afectats no han sofert encara les conseqüències demogràfiques, excepte algunes regions del centre de l'Àfrica. Tanmateix, i com veurem en el següent apartat, les repercussions econòmiques i socials són importants. Només cal dir que la sida és avui la principal causa de mort d'adults a Uganda (de la qual en parlarem més endavant) i de la Costa de Marfil. La figura 3 presenta el nombre de morts per sida en el món; podem remarcar que aquest nombre a l'Àfrica és netament superior als altres.


Així doncs, és indispensable adaptar les estratègies a les cures primàries de salut apoiant-les: cal ser eficaç per assegurar la permanència de les intervencions. A continuació, estudiarem més concretament el problema per adonar-nos de la magnitud de l'epidèmia i descobrirem les principals causes d'aquesta. 


	Principals causes de la infecció

Per poder conèixer tot l'horror que la sida ha aportat a l'Àfrica, cal escoltar les persones que viuen en aquest continent i que ens expliquen el que està passant. Comencem a entendre l'impacte de la sida quan fan referència a la vergonya, la ignorància, la pobresa, la violència sexual i el silenci que envolta totes les morts. Tot seguit presentem una petita història que és una imatge objectiva de la realitat, precedida per la taula 1, que resumeix les principals dades dels efectes de la sida.

Taula 1 Estimacions referents a la sida (1996)

Nous casos d'infecció de VIH el 1996

Adults

Nens

Total

2,7 milons

400.000

3,1 milions

Persones que viuen amb el VIH

Adults

Nens

Total

21,8 milons

830.000

22,6 milions

Morts lligades a la sida el 1996

Adults

Nens

Total

1,1 milons

350.000

1,5 milions

Nombre acumulat de casos de sida

Adults

Nens

Total

6,7 milons

1,7 milions

8,4 milions

Nombre acumulat de morts per sida

Adults

Nens

Total

5 milons

1,4 milions

6,4 milions

Imaginem la vida d'una dona a l'Àfrica. Es lleva i menja amb els seus tres fills. Un d'ells morirà durant la infantesa. El seu marit treballa a 300 quilòmetres de distància, torna a casa seva dos vegades a l'any i, durant aquest temps, es fica al llit amb altres dones; arrisca la seva vida cada vegada que té una relació sexual. Quan va a treballar passa davant una casa en què una adolescent vigila els seus petits germans. En una altra casa, una dona sobreviu gràcies a la prostitució. Al mig del carrer, un home està malalt però no hi ha hospitals; al treball, menja amb els seus amics, però un de cada tres està malalt de mort; parla molt baix, murmurant, d'una amiga que els seus veïns havien matat brutalment. S'adorm amb el temor de que la gent de la seva edat no arriba als 40 anys. Tothom actua com si no passés res: ella, els seus veïns, els polítics. Les víctimes no criden, les famílies s'amaguen avergonyides, els dirigents eludeixen la seva responsabilitat. El silenci ens demostra la victòria de la malaltia.





Mapa 3 La tragèdia africana
Aquesta història és un reflex del que passa quan una malaltia sobrepassa els límits de la medicina i afecta no només els individus, però també tota una societat. La sida a l'Àfrica (com es veu en el mapa 3) no s'assembla a l'epidèmia d'Amèrica del Nord, limitada a grups concrets i molt controlada gràcies a una educació intensa, mesures polítiques eficaces i tractaments amb medicament molt avançats.

En el gràfic de la figura 4 podem distingir clarament el problema que amenaça l'Àfrica: el 62% de les persones que viuen amb la sida en el món es troben a l'Àfrica subshariana, contra només 2,2% a Europa Occidental. És evident que la distància entre aquests dos móns és enorme, una distància entre els rics i els pobres que és cada vegada més ampla i que fa de les conseqüències de la sida un problema més evident i preocupant. 

